B4-0265, 0267 και 0268/96

Ψήφισμα σχετικά με τη χρηματοδότηση της ανασυγκρότησης στην πρώην Γιουγκοσλαβία

Το Ευρωπαϊκό Κοινοβούλιο,

- λαμβάνοντας υπόψη την Ειρηνευτική Συμφωνία του Dayton στις 21 Νοεμβρίου 1995 και τις διαπραγματεύσεις της Ρώμης στις 17 και 18 Φεβρουαρίου 1996,

- λαμβάνοντας υπόψη την κοινή δράση που ενέκρινε το Συμβούλιο στις 11 Δεκεμβρίου 1995 σύμφωνα με το άρθρο Ι.3 της Συνθήκης της Ευρωπαϊκής Ένωσης, όσον αφορά τη συμμετοχή της Ένωσης στις δομές υλοποίησης της ειρηνευτικής συμφωνίας για τη Βοσνία-Ερζεγοβίνη (C4-0588/95) ((ΕΕ L 309 της 21.12.1995, σελ. 2)),

- λαμβάνοντας υπόψη την απόφασή του της 15ης Δεκεμβρίου 1995 για τη χρηματοδότηση των δραστηριοτήτων του Ανώτατου Αντιπρόσωπου στη Βοσνία- Ερζεγοβίνη (C4-0588/95) ((ΣΠ της ημερομηνίας αυτής, μέρος Ι, σημείο 4)),

- λαμβάνοντας υπόψη τις πιστώσεις που δόθηκαν από την αρμόδια αρχή του προϋπολογισμού κατά τη διάρκεια της δεύτερης ανάγνωσης του προϋπολογισμού του 1996, στις 14 Δεκεμβρίου 1995 ((Θέσεις του προϋπολογισμού 1996 για την ανασυγκρότηση στην πρώην Γιουγκοσλαβία Β7-540Χρηματοδοτικά Πρωτόκολλα με την πρώην Γιουγκοσλαβία - 6 εκατ. ECU Β7-541μέτρα ανασυγκρότησης της τέως Γιουγκοσλαβίας - 7 εκατομ. ECU (20 εκατομ. ECU στο κεφάλαιο Β0-40) Β7-542ειδική βοήθεια για τους πρόσφυγες στην πρώην Γιουγκοσλαβία - 30 εκατομ. ECU Β7-545η Ευρώπη για το Σεράγεβο - 35 εκατομ. ECU Β7-7002επιβολή κυρώσεων - 8,75 εκατ. ECU Β8-010Μόσταρ - 32 εκατομ. ECU)) οι οποίες έχουν ως στόχο την ανασυγκρότηση της πρώην Γιουγκοσλαβίας, επιπλέον με την εγγραφή ειδικής βοήθειας για τους πρόσφυγες,

- λαμβάνοντας υπόψη τις αποφάσεις της πρώτης Διάσκεψης των χορηγών για την ανασυγκρότηση της Βοσνίας-Ερζεγοβίνης στις 20 και 21 Δεκεμβρίου 1995,

Α. λαμβάνοντας υπόψη ότι παρά τη Συμφωνία του Dayton, η διαδικασία ειρήνης και συμφιλίωσης βρίσκεται σε επικίνδυνο και εύθραυστο στάδιο και ότι η διεθνής κοινότητα θα πρέπει να ενεργήσει με δίκαιο και αμερόληπτο τρόπο προκειμένου να αποφευχθούν ταραχές που θα μπορούσαν να αποτελέσουν το έναυσμα για να ξεσπάσει εμφύλιος πόλεμος,

B. εκφράζοντας τη σταθερή πεποίθησή του ότι η Ευρωπαϊκή Ένωση θα έπρεπε να διαδραματίσει ενεργό ρόλο στο πλαίσιο των διεθνών δραστηριοτήτων για την ανασυγκρότηση της πρώην Γιουγκοσλαβίας,

Γ. φρονώντας ότι είναι λογικό να συμμετέχουν στη χρηματοδότηση της ανασυγκρότησης οι Ηνωμένες Πολιτείες της Αμερικής, η Ιαπωνία και οι εύπορες Αραβικές Χώρες ανάλογα με τις δυνατότητές τους,

Δ. εκφράζοντας την ανησυχία του σχετικά με την εφαρμογή μέτρων ενίσχυσης και τη διάθεση πόρων του προϋπολογισμού της Ένωσης για σκοπούς ανασυγκρότησης στη Βοσνία-Ερζεγοβίνη,

Ε. φρονώντας ότι, όπως έδειξε η εμπειρία χρηματοδότησης των δραστηριοτήτων της Ευρωπαϊκής Ένωσης στο Μοστάρ, υπονομεύθηκαν οι αρμοδιότητες της αρμόδιας για τον προϋπολογισμό αρχής,

1. πιστεύει ότι το έργο για την ανασυγκρότηση της πρώην Γιουγκοσλαβίας θα πρέπει να ξεκινήσει το συντομότερο δυνατό και ότι η αποτελεσματική χορήγηση βοήθειας για την ανασυγκρότηση θα πρέπει να εξαρτάται από την εφαρμογή του ειρηνευτικού σχεδίου του Dayton, το σεβασμό των ανθρωπίνων δικαιωμάτων και από τα αποτελέσματα των διαπραγματεύσεων στην Ρώμη[semigr ]

2. γνωρίζει τους υπολογισμούς της Διεθνούς Τράπεζας αλλά πιστεύει ότι θα πρέπει να γίνει το συντομότερο δυνατόν εκ μέρους των χωρών χορηγών μία γενικότερη εκτίμηση του κόστους της ανασυγκρότησης[semigr ]

3. πιστεύει ότι βάσει της εν λόγω εκτίμησης, θα πρέπει να υποβληθεί χωρίς καθυστέρηση λεπτομερής κατάλογος σχετικά με την κατανομή των οικονομικών δεσμεύσεων μεταξύ της Ευρωπαϊκής Ένωσης, των Ηνωμένων Πολιτειών της Αμερικής, των Αραβικών Χωρών και της Ιαπωνίας μαζί με ένα συγκεκριμένο χρονοδιάγραμμα, που κατά προτίμηση θα πρέπει να φθάνει μέχρι το 2005[semigr ]

4. πιστεύει ότι θα πρέπει να κινητοποιηθούν όλα τα διαθέσιμα χρηματοοικονομικά μέσα με στόχο την προσπάθεια ανασυγκρότησης και ιδιαίτερα το Διεθνές Νομισματικό Ταμείο, η Διεθνής Τράπεζα, η Ευρωπαϊκή Τράπεζα Επενδύσεων, η Ευρωπαϊκή Τράπεζα Ανασυγκρότησης και Ανάπτυξης[semigr ] υπογραμμίζει τη σημασία που θα έχει ο κατάλληλος συντονισμός μεταξύ των διαφόρων χορηγών[semigr ]

5. πιστεύει ότι η χρηματοοικονομική συμμετοχή της Ευρωπαϊκής Ένωσης θα πρέπει να χρηματοδοτηθεί μέσω της ανακατανομής των υπαρχουσών υποχρεώσεων, και, όπου αυτό κριθεί αναγκαίο, μέσω της αναθεώρησης των δημοσιονομικών προοπτικών ενώ για το σκοπό αυτό θα πρέπει να διεξαχθεί τριμερής διάλογος στο πλαίσιο των κατάλληλων διαδικασιών όπως αυτές προβλέπονται στη Διοργανική Συμφωνία του 1993 για τη δημοσιονομική πειθαρχία και τη βελτίωση της δημοσιονομικής διαδικασίας ((ΕΕ C 331 της 07.12.1993, σελ. 2))[semigr ]

6. θεωρεί ότι είναι αναγκαίο όσον αφορά τη μερική ανακατανομή των υποχρεώσεων στο πλαίσιο του PHARE, να υπάρξει μία συμφωνία με την αρμόδια για τον προϋπολογισμό αρχή σχετικά με την ενσωμάτωση προγραμμάτων ανασυγκρότησης στους στόχους του PHARE και σχετικά με το ακριβές ύψος της χρηματοοικονομικής ενίσχυσης εκ μέρους της Ευρώπης η χορήγηση της οποίας αναβλήθηκε μετά τον πόλεμο στην πρώην Γιουγκοσλαβία[semigr ] πιστεύει ότι η εν λόγω ανακατανομή θα ελαχιστοποιήσει τις επιπτώσεις επί των προγραμμάτων που ήδη εφαρμόζονται στις χώρες που χρηματοδοτούνται στο πλαίσιο του προγράμματος PHARE[semigr ]

7. επιμένει ότι η υπάρχουσα εξωτερική πολιτική της Ένωσης δεν θα πρέπει να επηρεαστεί αρνητικά[semigr ]

8. πιστεύει ότι η ανασυγκρότηση της πρώην Γιουγκοσλαβίας σε σύντομο χρονικό διάστημα θα πρέπει να συνδεθεί με τη μεγαλύτερη δυνατή διαφάνεια όσον αφορά την χρήση της χρηματοοικονομικής ενίσχυσης όπως επίσης και με αυστηρούς ελέγχους κατά τη χρήση αυτή[semigr ] υπογραμμίζει επομένως ότι είναι αναγκαίο η ενίσχυση να παρέχεται εντός του πλαισίου του χρηματοοικονομικού κανονισμού της Ευρωπαϊκής Ένωσης[semigr ]

9. φρονεί ότι θα πρέπει να επιτευχθεί συμφωνία μεταξύ των αρμοδίων υπηρεσιών της Ευρωπαϊκής Ένωσης και των ΜΚΟ που συμμετέχουν στο έργο για την εδραίωση της ειρήνης, ενώ στο πλαίσιο της εν λόγω συμφωνίας θα καθορίζονται σαφώς οι στόχοι και οι προτεραιότητες για κάθε οργανισμό[semigr ]

10. φρονεί ότι οι ικανότητες και η εμπειρία των προσφύγων που μετακινήθηκαν λόγω του πολέμου θα πρέπει να χρησιμοποιηθούν στο μέγιστο δυνατό βαθμό κατά τη διαδικασία ανασυγκρότησης και για τη δική τους αποκατάσταση[semigr ]

11. επισημαίνει το ενδιαφέρον του για μία ταχεία, επιτυχή και αποτελεσματική ανασυγκρότηση στην πρώην Γιουγκοσλαβία αλλά υπογραμμίζει το γεγονός ότι αυτό μπορεί να επιτευχθεί μόνο μέσω διαβουλεύσεων μεταξύ του Κοινοβουλίου, του Συμβουλίου και της Επιτροπής όσον αφορά την προταθείσα χρηματοδότηση. Για το σκοπό αυτό καλεί την Επιτροπή και το Συμβούλιο να συμμετάσχουν σε τριμερή διάλογο πριν από τη δεύτερη Διάσκεψη των χορηγών που θα διεξαχθεί τον Απρίλιο 1996 προκειμένου να σχηματισθεί μία σαφής εικόνα όσον αφορά τη σημερινή και τη μελλοντική χρηματοδότηση της ανασυγκρότησης της πρώην Γιουγκοσλαβίας[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τα κοινοβούλια και τις κυβερνήσεις των κρατών μελών της Ευρωπαϊκής Ένωσης.